తమన్నా
తమన్నా భాటియా (జ. 1989 డిసెంబరు 21) తెలుగు, తమిళ్, హిందీ సినీ పరిశ్రమల్లో నటించే ఓ భారతీయ నటి, మోడల్, నృత్యకారిణి. తమన్నా అని మాత్రమే పిలవబడే ఈమె ముఖ్యంగా తెలుగు, తమిళ్ సినిమాల్లో నటించింది. తమన్నా 2005లో "చాంద్ సా రోషన్ చెహ్రా" అనే సినిమాతో హిందీలో అడుగుపెట్టింది. అదే ఏడాది "శ్రీ" సినిమాతో తెలుగులో, 2006లో "కేడీ"తో తమిళంలోకి అడుగుపెట్టింది. మూడూ విఫలమైనా 2007లో శేఖర్ కమ్ముల దర్శకత్వంలో వచ్చిన తెలుగు సినిమా "హ్యాపీ డేస్", బాలాజీ శక్తివేల్ దర్శకత్వంలో వచ్చిన తమిళ్ సినిమా కళ్ళూరి తమన్నాకి సరైన గుర్తింపును ఇచ్చాయి.
తనుజ
తనుజ ముంబైలో నలుగురు పిల్లలున్న మరాఠీ కుటుంబంలో కవి కుమర్‌సేన్ సమర్థ్, శోభనా సమర్థ్‌ దంపతులకు జన్మించింది. పూర్తి పేరు తనుజా సమర్థ్. ఆమె తల్లి 1930 మరియు 1940ల కాలంలో సుప్రసిద్ధ నటి, ఆమె తండ్రి కవి, చిత్ర దర్శకుడు. ఆమె చిన్నప్పుడే తల్లిదండ్రులు విడిపోయారు. తనుజ బాలనటిగా సినిమాలలో ప్రవేశించి 1973వరకు పనిచేసింది.